cyanic-selkie/wikianc huggingface dataset:
এ এইচ এম মোস্তাফিজুর রহমান
প্রাথমিক জীবন
১৯৫৬ সালের ১ ফেব্রুয়ারি জামালপুর জেলার সরিষাবাড়ি উপজেলায় তার নানার বাড়িতে তিনি জন্মগ্রহণ করেন। মুক্তিযুদ্ধে তার বাবা শহীদ হোন।
শিক্ষা জীবন
১৯৭২ সালে তিনি প্রথম বিভাগে মাধ্যমিক এবং তারপর উচ্চ মাধ্যমিকে দ্বিতীয় বিভাগে পাস করেন। প্রফেসর ড. এ এইচ এম মোস্তাফিজুর রহমান রাজশাহী বিশ্ববিদ্যালয় থেকে স্নাতক এবং স্নাতকোত্তর পড়াশোনা করেন সমাজবিজ্ঞান বিষয়ে। এরপর তিনি গ্রামীণ সমাজবিজ্ঞান এর উপর এমএ করেন ফিলিপাইনের ইউপিলিবি বিশ্ববিদ্যালয় থেকে। পরবর্তিতে তিনি রাজশাহী বিশ্ববিদ্যালয় থেকে পিএইচডি করেন।
কর্ম জীবন
১৯৮৩ সালের ২ জুন শিক্ষক হিসেবে রাজশাহী বিশ্ববিদ্যালয়ে যোগ দেন। এ এইচ এম মোস্তাফিজুর রহমান রাজশাহী বিশ্ববিদ্যালয়ে তিনি ৩৪ বছর ধরে শিক্ষকতা করছেন। এই সময়ে তিনি বিশ্ববিদ্যালয়ের সিনেট সদস্য, একাডেমিক কাউন্সিলের নির্বাচিত সদস্য, প্রক্টরিয়াল বডির সদস্য, বিভাগীয় প্রধান, হলের হাউস টিউটর, শিক্ষক সমিতির ৩ বার নির্বাচিত সদস্য ছিলেন। বেসরকারী এশিয়ান ইউনিভার্সিটি এবং নর্দান ইউনিভার্সিটিতে খন্ডকালীন শিক্ষক হিসেবেও তিনি কাজ করেন। রাজশাহীর বরেন্দ্র বিশ্ববিদ্যালয়ে ২০১৩ সালে তিনি সমাজবিজ্ঞান বিভাগ প্রতিষ্ঠা করেন। ৫ বছর ধরে বরেন্দ্র বিশ্ববিদ্যালয়ের সমাজবিজ্ঞান বিভাগে তিনি সমন্বয়ক হিসেবে ছিলেন।
প্রকাশনা
‘সামাজিক সমস্যা’, ‘সমাজবিজ্ঞান পরিচিতি’, ‘সমাজ ও সভ্যতার ইতিহাস’ ‘বাংলাদেশের পরিবেশ ও সমাজ’ শিরোনামে চারটি পাঠ্যপুস্তকসহ মোট ৭টি বই প্রকাশিত হয়েছে তার।
শিহাবউদ্দিন বায়েজিদ শাহ
শিহাবউদ্দিন বায়েজিদ শাহ (শাসনকাল ১৪১৩-১৪১৪) ছিলেন ইলিয়াস শাহি রাজবংশের সুলতান। তিনি এক বছরের মত সংক্ষিপ্ত সময় সুলতান ছিলেন। তিনি তার পিতা সাইফউদ্দিন হামজা শাহর উত্তরাধিকারী হন।
শিহাবউদ্দিন বায়েজিদ শাহ তার পূর্বসূরিদের মত চীনের সাথে সুসম্পর্ক বজায় রাখেন। তিনি চীনের সম্রাটের কাছে একটি জিরাফ ও সোনালি পাতার উপর লেখা চিঠি পাঠিয়েছিলেন। ৮১৬ ও ৮১৭ হিজরিতে তিনি মুদ্রা চালু করেন। মুদ্রা সংক্রান্ত কিছু সূত্র মতে তার উত্তরসুরি পুত্র আলাউদ্দিন ফিরোজ শাহ ৮১৭ হিজরিতে মুদ্রা চালু করেন। ঐতিহাসিক মুহাম্মদ কাসিম হিন্দু শাহর মতে রাজা গণেশ শিহাবউদ্দিন বায়েজিদ শাহর মৃত্যুর পর ক্ষমতা দখল করেন। অন্যদিকে ১৭৮৮ খ্রিষ্টাব্দে লিখিত রিয়াজুস সালাতিন অনুযায়ী রাজা গণেশ শিহাবউদ্দিন বায়েজিদ শাহকে হত্যা করে ক্ষমতা দখল করেন।
আন্তর্জাতিক ক্রিকেটে শচীন তেন্ডুলকরের শতরানের তালিকা
থাম্ব|শচীন তেন্ডুলকর
শচীন তেন্ডুলকর ভারতীয় ক্রিকেট দলের একজন প্রাক্তন ক্রিকেটার ও অধিনায়ক এবং তাঁর প্রজন্মের সর্বসেরা ব্যাটসম্যান হিসেবে স্বীকৃত। তেন্ডুলকর টেস্ট ক্রিকেট ও একদিনের আন্তর্জাতিক ক্রিকেট উভয় ধরনের খেলায় মোট একশতটি শতরানের মালিক। টেস্টে মোট ৫১টি ও একদিনের ক্রিকেট মোট ৪৯টি শতরান কোন ব্যাটসম্যান দ্বারা সংগৃহীত সর্বাধিক শতরানের একটি বিশ্বরেকর্ড।
টেস্ট ক্রিকেটে শতরানের তালিকা
১৯৮৯ খ্রিষ্টাব্দে টেস্ট ক্রিকেট খেলায় অভিষেকের পর তেন্ডুলকর ১৯৯০ খ্রিষ্টাব্দে ইংল্যান্ডের বিরুদ্ধে তাঁর প্রথম শতরান করেন। তিনি সমস্ত টেস্ট খেলিয়ে আন্তর্জাতিক ক্রিকেট দলের বিরুদ্ধেই শতরান করেছেন এবং অস্ট্রেলিয়ার স্টিভ ওয়াহর বিশ্বের দ্বিতীয় ব্যাটসম্যান যিনি সমস্ত টেস্ট খেলিয়ে আন্তর্জাতিক ক্রিকেট দলের বিরুদ্ধে কোন না কোন ইনিংসে ১৫০ বা তার বাশি রান করেছেন। তিনি জিম্বাবুয়ে বাদ দিয়ে সমস্ত টেস্ট খেলিয়ে দেশে গিয়েই শতরান করেছেন। ২০১০ খ্রিষ্টাব্দের অক্টোবর মাসে তিনি কুড়িতম ১৫০ করে ব্রায়ান লারার রেকর্ড ভাঙ্গেন। ২০০৪ খ্রিষ্টাব্দে তিনি বাংলাদেশের বিরুদ্ধে অপরাজিত ২৪৮ রান করে টেস্ট ক্রিকেট এক ইনিংসে তাঁর জীবনের সর্বোচ্চ রান করেন। তেন্ডুলকর ছয়টি দ্বিশতরান করেন ও ১৫টি ইনিংসে অপরাজিত থাকেন। তাঁর ৫১টি শতরানের মধ্যে ২৭টি বিদেশের মাটিতে করা। তিনি ৯০ থেকে ৯৯ এর মধ্যে নয় বার আউট হন।
একদিনের আন্তর্জাতিক ক্রিকেটে শতরানের তালিকা
১৯৮৯ খ্রিষ্টাব্দে একদিনের আন্তর্জাতিক ক্রিকেট খেলায় অভিষেক হলেও শচীনের প্রথম শতরান ৭৯টি ম্যাচ খেলার পর ১৯৯৪ খ্রিষ্টাব্দে অস্ট্রেলিয়ার বিরুদ্ধে হয়। তিনি একদিনের আন্তর্জাতিক ক্রিকেট খেলা সমস্ত দেশের বিরুদ্ধে শতরান করেছেন। তিনি ২০১০ খ্রিষ্টাব্দে দক্ষিণ আফ্রিকার বিরুদ্ধে দ্বি-শতরান করে বিশ্বের প্রথম দ্বি-শতরানকারির সম্মানের মালিক হন। তিনি বিদেশের মাটিতে ৩০টি শতরান করেন। ৯০ থেকে ৯৯ রানের মধ্যে তিনি ২০বার আউট হন।
তেহট্ট উচ্চ বিদ্যালয়
তেহট্ট উচ্চ বিদ্যালয় ভারতের পশ্চিমবঙ্গ রাজ্যের নদিয়া জেলার অন্তর্গত বাংলা মাধ্যমের বিদ্যালয়। এই বিদ্যালয়ে পঞ্চম শ্রেণী থেকে দশম পর্যন্ত ছেলের এবং একাদশ থেকে দ্বাদশ পর্যন্ত ছেলেও মেয়েদের পড়ানো হয়। এই বিদ্যালয়ে একটা বড় খেলার মাঠ আছে যেখানে সারা বছরই কিছু না কিছু অনুষ্ঠান হয়।বিদ্যালয়টি ১৯৫১ সালে প্রতিষ্ঠিত হয়।
পোশাক
ছেলেদের নীল প্যান্টের উপর সাদা জামা। মেয়েদের নীলপাড়ের সাদা শাড়ি ও নীল ব্লাউস।
বাৎসরিক অনুষ্ঠান
প্রত্যেক বছরে এখানে বাৎসরিক খেলাধুলা হয় । ১৫ আগস্ট ও ২৬ জানুয়ারি দেশের স্বাধীনতা ও প্রজান্ত্র পালিত হয়। সরস্বতী পূজা ও খুব সুন্দর ভাবে পালিত হয় এই বিদ্যালয়ে।
জিয়াউদ্দিন ইউসুফজাই
জিয়াউদ্দিন ইউসুফজাই ( ضیاالدین یوسفزی  ; জন্ম 20 এপ্রিল 1969) একজন পাকিস্তানি শিক্ষা কর্মী যিনি নোবেল বিজয়ী মালালা ইউসুফজাইয়ের পিতা হিসেবে পরিচিত, যিনি তেহরিক-ই-তালেবান পাকিস্তানের  বিরুদ্ধে মেয়েদের শিক্ষার অধিকার, বিশেষ করে পাকিস্তানি মেয়েদের জন্য বিরোধিতার বিরুদ্ধে প্রতিবাদ করেছিল।
তিনি বর্তমানে মালালা ফান্ডের সহ-প্রতিষ্ঠাতা এবং বোর্ড সদস্য এবং লেট হার ফ্লাই (২০১৮) এর লেখক।
শৈশবের শুরুতে
ইউসুফজাই ১৯৬৯ সালে শাংলায় একটি পশতুন পরিবারে জন্মগ্রহণ করেন। জিয়াউদ্দিনের পিতা ছিলেন বক্তা রোহুল আমিন ইউসুফজাই, যিনি একটি সরকারি উচ্চ বিদ্যালয়ের ধর্মতত্ত্বের শিক্ষক এবং স্থানীয় মসজিদের ইমাম ছিলেন।
শিক্ষা
জিয়াউদ্দিন তার বাবা, একজন শিক্ষাকর্মীর কাছ থেকে অনুপ্রেরণা নিয়েছিলেন। যদিও তার তোতলা ছিল, সে তার বাবা-মাকে প্রমাণ করতে চেয়েছিল যে সে সঠিকভাবে শিখতে এবং বলতে পারবে।
জিয়াউদ্দিন ইউসুফজাই পাকিস্তানের সোয়াতে অবস্থিত জাহানজেব কলেজে পড়েন। কলেজে থাকাকালীন, তাকে পশতুন স্টুডেন্টস ফেডারেশনের (পিএসএফ) সাধারণ সম্পাদক করা হয়, যেটি পশতুনদের জন্য সমান অধিকার চায় আওয়ামী ন্যাশনাল পার্টির (এএনপি) ছাত্র সংগঠন। ইউসুফজাই জাহানজেব কলেজ থেকে ইংরেজিতে স্নাতকোত্তর ডিগ্রি অর্জন করেন।
ব্যক্তিগত জীবন
ইউসুফজাইয়ের স্ত্রী রয়েছে, যার নাম তুর পেকাই, এক মেয়ে মালালা এবং দুই ছেলে খুশাল ও অটল। মালালার আগে জন্ম নেয়া তার প্রথম সন্তানটি মৃত অবস্থায় জন্মগ্রহণ করে। জিয়াউদ্দিনকে তার মেয়ের সাক্ষাৎকারে দেখা গেছে, তিনি অনর্গল ইংরেজি, উর্দু এবং পশতু বলতে পারেন।
মিশন
যখন তার মেয়ে মালালার বয়স এতটাই বেড়ে গেল যে, একটা নির্দিষ্ট বয়সে মেয়েদের স্কুলে যাওয়া নিষিদ্ধ, তখন তিনি তাকে উঠে দাঁড়াতে এবং কথা বলতে অনুপ্রাণিত করেন। স্কুলে যাওয়ার পরিবর্তে, মেয়েদের বাড়িতে থাকতে হবে এবং তাদের ভাই ও বাবার জন্য কীভাবে রান্না করতে হয় তা শিখতে হবে। যখন তিনি তার বন্ধু নাঈম খানের সাথে কলেজের পরে তার স্কুল তৈরি করেছিলেন, তখন তারা অবশ্যই এমন মেয়েদের শেখানোর জন্য উন্মুক্ত থাকবে যারা শেখা এবং স্কুলে যাওয়ার চেষ্টা করবে। তিনি এমন প্রতিটি মহিলাকে সমর্থন করেছিলেন যারা জীবনে সফল হতে চেয়েছিলেন এবং পাকিস্তানের অনেক মহিলার মতো নিরক্ষর থাকতে চান না।
অন্যান্য কাজকর্ম
জিয়াউদ্দিন কারেন্ট অ্যাফেয়ার্স প্রোগ্রাম দ্য এজেন্ডা -এ বসে সাক্ষাৎকার দেন। তিনি টেড (সম্মেলন)- এর জন্য একটি বক্তৃতাও দিয়েছিলেন যেখানে তিনি তার মেয়েকে মহিলাদের অধিকারের পক্ষে কথা বলতে উৎসাহিত করার কারণগুলি বর্ণনা করেছেন। তার বক্তৃতায়, তিনি মনে করেন যে কাগজে তার বোনদের নাম লেখা বড় হওয়া এবং স্কুলে যাওয়া, যখন তাদের সবাইকে বাড়িতে থাকতে হয়েছিল তখন তিনি কখনও দেখেননি। তিনি এই ঘটনাগুলির জন্য তার সক্রিয়তাকে দায়ী করেন।
সম্মাননা
২০১৭ সালে, ইউসুফজাইকে তার মেয়ের সাথে অটোয়া বিশ্ববিদ্যালয় থেকে সম্মানসূচক ডক্টরেট প্রদান করা হয়।
গ্রন্থপঞ্জি
ইউসুফজাই লেট হার ফ্লাই শিরোনামে একটি আত্মজীবনী যা নভেম্বর ২০১৮ সালে প্রকাশিত হয়েছিল। তার বইতে তিনি সকল শিশুর সমান শিক্ষার অধিকারের জন্য তার লড়াই বর্ণনা করেছেন এবং সুযোগ এবং সামাজিক ও রাজনৈতিক স্বীকৃতি সম্পর্কে কথা বলেছেন।
নভেম্বর ২০১৮
নভেম্বর ২০১৮-এ বিশ্বব্যাপী সংঘটিত ঘটনার সংক্ষিপ্ত-সার।
আলাউদ্দিন ফিরোজ শাহ (দ্ব্যর্থতা নিরসন)
আলাউদ্দিন ফিরোজ শাহ নামে বাংলার দুজন সুলতান ছিলেন:
সিবিবিসি সামার সোশ্যাল
সিবিবিসি সামার সোশ্যাল ছিল একটি বহিরঙ্গন উৎসব যা ব্রিটিশ শিশুদের টেলিভিশন চ্যানেল সিবিবিসি দ্বারা সংগঠিত, শিশুদের লক্ষ্য করে, যা ৩-৪/৫ আগস্ট ২০১৮-এর সপ্তাহান্তে অনুষ্ঠিত হয়েছিল। উৎসবটি লিভারপুলের ক্রোক্সটেথ হলে অনুষ্ঠিত হয়েছিল এবং এতে ইউনিয়ন জে, এইচআরভিওয়াই, ম্যাকেঞ্জি জিগলার এবং ম্যাট টেরির মতো পারফরমারদের অভিনয় অন্তর্ভুক্ত ছিল। ২০১৮ সালে উৎসবের পরিকল্পনা, বিবিসি কর্তৃক আয়োজিত, ২৭ মার্চ ২০১৮-এ প্রকাশ করা হয়েছিল ভেন্যু এবং কিছু ক্রিয়াকলাপ।
টপ এন্ড
thumb|400px|অস্ট্রেলিয়ার মানচিত্রে টপ এন্ড অঞ্চলের অবস্থান লাল রঙ দিয়ে চিহ্নিত করা হয়েছে টপ এন্ড (Top End) অস্ট্রেলিয়া মহাদেশের ২য় উত্তরতম বিন্দু বা অঞ্চল (কেপ ইয়র্ক উপদ্বীপের পরে)। এটি মূলত প্রায় ৪ লক্ষ বর্গকিলোমিটার জুড়ে অবস্থিত একটি উপদ্বীপ অঞ্চল, যার পশ্চিমে ভারত মহাসাগর, উত্তরে আরাফুরা সাগর এবং পূর্বে কার্পেন্টারিয়া উপসাগর। দক্ষিণে আছে অস্ট্রেলিয়ার অর্ধ-ঊষর অন্তর্ভাগ। এটি অস্ট্রেলিয়ার নর্দার্ন টেরিটরি প্রদেশের উত্তর অংশ গঠন করেছে।
অ্যালিস স্প্রিংস শহর ধারণকারী নর্দার্ন টেরিটরির দক্ষিণ অংশটিই বেশি পরিচিত হলেও ("রেড সেন্টার" নামে) টেরিটরির অন্যান্য প্রধান শহর যেমন ডারউইন, ক্যাথরিন এবং পামার্সটন টপ এন্ড অঞ্চলে অবস্থিত।
দাব্রা
দাব্রা (Dabra) ভারতের মধ্য প্রদেশ রাজ্যের গওয়ালিয়র জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২০১ মিটার (৬৫৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে দাব্রা শহরের জনসংখ্যা হল ৫৬,৬৬৫ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে দাব্রা এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
শর্মা
ব্যুৎপত্তি
শর্মা তুর্কি শব্দ çevirme -এর আরবি অনুবাদ, যার অর্থ ঘূর্ণন। এখানে ঘূর্ণন শব্দটি মাংস ভাজার জন্য ঘূর্ণনশীল শিকটিকে উল্লেখ করে।
ইতিহাস
যদিও সমতল জায়গায় মাংস ভুনা করার একটি প্রাচীন ইতিহাস রয়েছে, তবে মাংসের টুকরোগুলির একটি লম্বভাবে অবস্থিত শিকে গ্রিল করে তা কাটার কৌশলটি ১৯ শতকের উসমানীয় সাম্রাজ্যে উদ্ভাবিত হয়েছিল, যা বর্তমানে তুরস্কের ডোনার কাবাবে দেখা যায়। গ্রীক জাইরোস এবং শর্মা উভয়ই এটি থেকে উদ্ভূত।
প্রস্তুতি
220px|thumb|পিটা-র (রুটি) ভেতর শর্মা শর্মা মশলা মাখানো ভেড়া, খাসি, গরু, মুরগী বা টার্কির ভাজা মাংস পাতলা করে কেটে তা থেকে তৈরি করা হয়। টুকরাগুলি শিকে প্রায় 60 cm উচ্চতায় স্তুপীকৃতভাবে রাখা হয়। এতে খাসির চর্বি যোগ করা হয় যেন কাবাবটি বাড়তি স্বাদ ও রসযুক্ত হয়। একটি মোটর দ্ধারা চালিত শিক আস্তে আস্তে গরম করার কোনো উপাদানের সামনে ঘুরতে থাকে এবং বাইরের স্তরটি ভুনা হতে থাকে। কাবাব তৈরীর জন্য ঘূর্ণায়মান শিক থেকে সাধারণত দীর্ঘ এবং ধারালো ছুরি দিয়ে মাংস কাটা হয়।
কাবাবের মশলায় জিরা, এলাচ, দারুচিনি, হলুদ ও লাল মরিচের গুঁড়ো এবং কিছু অঞ্চলে বহরত (এক প্রকার মশলা) থাকতে পারে। শর্মা সাধারণভাবে স্যান্ডউইচ আকারে অথবা রুটি দিয়ে মুড়িয়ে পরিবেশন করা হয়। এটি প্রায়শই টমেটো, শসা এবং পেঁয়াজের টুকরা, আচারযুক্ত সবজি এবং তাহিনী সস বা আমের সস দিয়ে সজ্জিত করা হয়। কিছু রেস্তোরাঁয় শর্মার উপর গ্রিলড মরিচ, বেগুন বা ফ্রেঞ্চ ফ্রাইয়ের মতো বাড়তি উপাদান দিয়ে সজ্জিত করা হতে পারে। মধ্য প্রাচ্যে মুরগির শর্মা সাধারণত রসুনের সস, ফ্রেঞ্চ ফ্রাই এবং আচার দিয়ে পরিবেশন করা হয়।
ইসরায়েলে অধিকাংশ শর্মা মুরগির পা বা ঊরূ'র মাংস দিয়ে তৈরি করা হয় তুরস্কে সাধারণত তাহিনী সস দিয়ে শর্মা পরিবেশিত হয়, কারণ মাংসের সাথে দইয়ের সস ইহুদি খাদ্যরীতির দুধ এবং মাংস একসঙ্গে না খাওয়ার নিয়মকে লঙ্ঘন করবে।
উপকরণ :-
শর্মা রুটির জন্য: ময়দা - ৪ কাপ, চিনি - ২ টেবিল চামচ, লবণ - ১ চা চামচ, গুঁড়োদুধ - ২ টেবিল চামচ, ইস্ট - ২ টেবিল চামচ, তেল - ২ টেবিল চামচ।
ভেতরের পুর তৈরির জন্য: গরু/মুরগীর মাংস - ২০০ গ্রাম (লম্বাটে চিকন করে কাটা), পেঁয়াজ কুঁচি - ১ কাপ, চিলি সস - ১ টেবিল চামচ, ওয়েস্টার সস - ১ চা চামচ, সয়া সস - ১ চা চামচ, মরিচ কুঁচি - প্রয়োজনমতো, লবণ - স্বাদমতো।
শর্মা স্পেশাল সস তৈরির জন্য: টকদই - ২ কাপ, গোলমরিচ গুঁড়ো - ১/৪ চা চামচ, লবণ - স্বাদমতো।
অন্যান্য: টমেটো - লম্বাটে কুঁচি করে কাটা, শসা - লম্বাটে কুঁচি করে কাটা, পেঁয়াজ - টুকরো করা, লেটুস পাতা - কুঁচি করে কাটা।
প্রণালী :-
শর্মা রুটি তৈরি: কুসুম গরম পানিতে ইষ্ট গুলিয়ে রাখতে হবে। ময়দা, চিনি, লবণ, গুঁড়োদুধ একসাথে ভালো করে মিশিয়ে নিয়ে এতে ইষ্ট গোলানো পানি এবং পরিমাণমতো সাধারণ পানি দিয়ে খামির তৈরি করে নিতে হবে। ভালো করে ময়দা মাখা হয়ে গেলে পানি-তেল দিয়ে আবারও খামির খানিকক্ষণ মেখে নিতে হবে। এরপর খামির আধা ঘণ্টা গরম জায়গায় রেখে দিতে হবে। এতে খামির ফুলে দ্বিগুণ হয়ে যাবে। আধা ঘণ্টা পর খামির ১২ টি ভাগ করে রুটি বেলে নিতে হবে। এরপর রুটিগুলো ভালো করে সেঁকে নিতে হবে।
শর্মা পুর তৈরি: প্রথমে কাটা মাংস সামান্য লবণ দিয়ে গরম পানিতে সেদ্ধ করে নিতে হবে। এরপর একটি কড়াইয়ে তেল দিয়ে এতে পেঁয়াজ ও মরিচ কুঁচি দিয়ে নেড়ে নিতে হবে। তারপর এতে লবণ ও সসগুলো দিয়ে ভালো করে মিশিয়ে সেদ্ধ করা মাংস দিয়ে ভালো করে নেড়ে মিশিয়ে নিতে হবে। মাংস ভাজা ভাজা হয়ে এলে নামিয়ে নিতে হবে। শর্মা স্পেশাল সস তৈরির জন্য রাখা সব উপকরণ একসাথে মিশিয়ে সস তৈরি করে নিতে হবে। ভাজা মাংসের পুরে স্পেশাল সসটি দিয়ে ভালো করে নেড়ে নিতে হবে।
বিফ/চিকেন শর্মা তৈরি: পিটা রুটি প্লেটে বিছিয়ে নিয়ে এর এক কিনারে পুরু করে ভেতরের পুর দিয়ে দিতে হবে। পুরের উপরে লেটুস পাতা, পেঁয়াজ, শসা ও টমেটো কুচি দিতে হবে। এরপর রুটিটি রোল করে শর্মা তৈরি করতে হবে। এবার সস বা মেয়োনেজের সাথে শর্মা পরিবেশন করা যাবে।
দুর্গাপুর পূর্ব বিধানসভা কেন্দ্র
দুর্গাপুর পূর্ব (বিধানসভা কেন্দ্র) ভারতের পশ্চিমবঙ্গ রাজ্যের পশ্চিম বর্ধমান জেলার একটি বিধানসভা কেন্দ্র। পূর্বে দুর্গাপুর-২ বিধানসভা কেন্দ্র দ্বারা অন্তর্ভুক্ত ছিল।
এলাকা
১৯৫২ সালে আউসগ্রাম কেন্দ্র যৌথ আসন ছিল। ১৯৫৭ সালে অণ্ডাল কেন্দ্র যৌথ আসন ছিল। ১৯৬২ এবং ১৯৬৭ সালে দুর্গাপুর কেন্দ্র একক আসন ছিল। অতিরিক্ত, ১৯৬৭ থেকে ১৯৭২ সাল পর্যন্ত ফরিদপুর আসন যুক্ত ছিল। ১৯৭২ সাল থেকে দুর্গাপুর যৌথ আসন ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, দুর্গাপুর-১, দুর্গাপুর-২ যথাক্রমে দুর্গাপুর পশ্চিম বিধানসভা কেন্দ্র এবং দুর্গাপুর পূর্ব বিধানসভা কেন্দ্র পুন:নবীকরণ হয়। ২৭৬ নং দুর্গাপুর পূর্ব বিধানসভা কেন্দ্রটি ১ থেকে ১০ এবং ২৩ থেকে ২৮ নং ওয়ার্ড গুলি দুর্গাপুর পৌরসংস্থার অন্তর্গত এবং আমলাজোড়া, গোপালপুর এবং মলানদিঘী গ্রাম পঞ্চায়েত গুলি কাঁকসা সমষ্টি উন্নয়ন ব্লক এর অন্তর্গত।
দুর্গাপুর পূর্ব বিধানসভা কেন্দ্রটি ৩৯ নং বর্ধমান-দুর্গাপুর লোকসভা কেন্দ্র এর অন্তর্গত। পূর্বে এই কেন্দ্রটি দুর্গাপুর লোকসভা কেন্দ্র এর অন্তর্গত।
১৯৭৭-২০০৬ দুর্গাপুর-২ কেন্দ্র
২০০৬ সালের বিধানসভা নির্বাচনে, সিপিআই (এম) এর বিপ্রেন্দু কুমার চক্রবর্তী দুর্গাপুর-২ কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের অপূর্ব মুখার্জীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের অপূর্ব মুখার্জী সিপিআই (এম) এর দেবব্রত ব্যানার্জীকে পরাজিত করেন। ১৯৯৬ সালে সিপিআই (এম) এর দেবব্রত ব্যানার্জী কংগ্রেসের মলয় কান্তি দত্তকে পরাজিত করেন। ১৯৯১, ১৯৮৭, ১৯৮২ এবং ১৯৭৭ সালে সিপিআই (এম) এর তরুণ চ্যাটার্জী কংগ্রেসের অসিত চট্টরাজকে পরাজিত করেন, ১৯৮৭ সালে কংগ্রেসের নারায়ণ হাজারা চৌধুরীকে, ১৯৮২ সালে কংগ্রেসের বারেন রায়কে, ১৯৭৭ সালে কংগ্রেসের অজিত ব্যানার্জীকে পরাজিত করেন।
১৯৬২-১৯৭২ দুর্গাপুর কেন্দ্র
কংগ্রেসের আনন্দ গোপাল মুখার্জী ১৯৭২ সালে দুর্গাপুর কেন্দ্র থেকে জয়ী হন। সিপিআই (এম) এর দিলীপ মজুমদার ১৯৭১, ১৯৬৯ এবং ১৯৬৭ সালে জয়ী হন। কংগ্রেসের আনন্দ গোপাল মুখার্জী ১৯৬২ সালে জয়ী হন।
১৯৬৭-১৯৭২ ফরিদপুর কেন্দ্র
কংগ্রেসের অজিত কুমার বন্দ্যোপাধ্যায় ১৯৭২ সালে ফরিদপুর কেন্দ্র থেকে জয়ী হন। সিপিআই (এম) এর সনৎ কুমার ব্যানার্জী ১৯৭১ সালে জয়ী হন। বাংলা কংগ্রেস এর মনোরঞ্জন বক্সী ১৯৬৯ এবং ১৯৬৭ সালে জয়ী হন।
জ্যাকুইলিন বিসেট
জ্যাকুইলিন বিসেট (Jacqueline Bisset) (জন্ম: ১৩ সেপ্টেম্বর, ১৯৪৪) একজন ব্রিটিশ অভিনেত্রী। তিনি চারবার গোল্ডেন গ্লোব পুরস্কার ও একবার এমি পুরস্কারের জন্য মনোনীত হয়েছেন। তার অভিনীত জনপ্রিয় চলচ্চিত্রগুলোর মধ্যে আছে, বুল্লিট (১৯৬৮), এয়ারপোর্ট (১৯৭০), দ্য ডিপ (১৯৭৭), এবং ক্লাস (১৯৮৩)। সাম্প্রতিক বছরগুলোতে তাকে বিভিন্ন টেলিভিশন অনুষ্ঠানে দেখা যাচ্ছে, এর মধ্যে উল্লেখযোগ্যভাবে ২০০৬ সালে কয়েকবার দেখা গেছে এফএক্স টেলিভিশন চ্যানেলের ধারাবাহিক নিপ/ট্রাক-এ।
প্রাথমিক জীবন ও পরিবার
যুক্তরাজ্যের সারে জেলার, ওয়েইবার্গে বিসেটের জন্ম। তার জন্ম নাম ছিলো উইনিফ্রেড জ্যাকুইলিন ফ্রেইজার-বিসেট। তার মা আর্লেট আলাক্সান্ডার পেশায় ছিলেন একজন আইনজীবী, বাবা ম্যাক্স ফ্রেইজার বিসেট ছিলেন একজন চিকিৎসক। বার্কশায়ারের টাইলহার্স্টে তিনি বেড়ে ওঠেন। বিসেটের বাবা ছিলেন স্কটিশ ও মা ছিলেন একাধারে ফরাসি ও ইংরেজ বংশদ্ভূত। দ্বিতীয় বিশ্বযুদ্ধের বিসেটের মা জার্মানদের কাছ থেকে বাঁচার উদ্দেশ্যে ব্রিটিশ সেনাবাহিনী যানের সাথে সাইকেলে করে ফ্রান্স থেকে ইংল্যান্ডে আসেন। ম্যাক্স ফ্রেইজার বিসেট নামে বিসেটের এক ভাই আছে। মায়ের শিক্ষাদানের কারণে বিসেট জড়তাহীনভাবে ফরাসি ভাষায় কথা বলতে পারেন। তিনি লন্ডনের একটি ফরাসি মাধ্যমের স্কুল লাইসি ফ্রনসোঁয়া চার্লস দ্য গ্যালে-তে পড়াশোনা করেছেন। বিসেট যখন কিশোরী, তখন তার মা'র মাল্টিপল স্কেলেরোসিস রোগ ধরা পড়ে। ২৮ বছর সংসার জীবনের পর, ১৯৬৮ সালে বিসেটের মা-বাবার বিবাহবিচ্ছেদ ঘটে। এরপর বিসেট তার মাকে সাহায্য করার জন্য মায়ের কাছে চলে যান। তিনি ব্যালে নৃত্যের পাঠ নেওয়া শুরু করেন, এবং এই পাঠগ্রহণের খরচ যোগাতে ফ্যাশন মডেলিং শুরু করেন। ব্রেইন টিউমার-এ আক্রান্ত হয়ে ১৯৮২ সালে ৭১ বছর বয়সে বিসেটের বাবার মৃত্যু হয়, এবং তার মায়ের মৃত্যু হয় ১৯৯৯ সালে।
ইউরিকো কইকে
ইউরেকো কইকে একজন জাপানি রাজনীতিবিদ। তিনি এখন টোকিও মেট্রোপলিটন সরকারকে সহযোগিতা করে যাচ্ছেন। তিনি ইতিপূর্বে ১৯৯৩-২০১৬ পর্যন্ত জাপান হাউস অব রিপ্রেজেন্টটেটিভ এর সদস্য ছিলেন।
রাজনৈতিক জীবন
১৯৯২ সালে জাপন নিউ পার্টি থেকে হাউস অব কাউন্সিলর নির্বাচিত হন। ১৯৯৩ সালে হাউস অব রিপ্রেজেন্টটেটিভ নির্বাচিত হন । ১৯৯৬ সালে পুনুরায় নির্বাচিত হন, নিউফন্টেয়ার পার্টি থেকে। তিনি ২০০২ সালে ফেডারেল ডেমোক্রেট পার্টিতে যোগদান করেন।
বস্টন বিশ্ববিদ্যালয়
বস্টন বিশ্ববিদ্যালয় (Boston University) যেটি সাধারনভাবে এর সংক্ষিপ্ত রূপ BU হিসেবেও পরিচিত, মাসাচুসেটস এর বস্টনে অবস্থিত একটি বেসরকারী বিশ্ববিদ্যালয়। এটি একটি নন সেক্রেটারিয়ান বিশ্ববিদ্যালয় তবে এটি ঐতিহাসিকভাবে ইউনাইটেড মেথডিস্ট চার্চের অন্তর্ভুক্ত। এটির ফ্যাকাল্টি সদস্য প্রায় ৪,০০০ এবং শিক্ষার্থী সংখ্যা প্রায় ২৯,০০০ যেটি বস্টনের সর্বোচ্চ লোকবল বিশিষ্ট প্রতিষ্ঠান। এটি ১৮টি স্কুল ও কলেজের মাধ্যমে দুটি শহুরে ক্যাম্পাসে শিক্ষা কার্যক্রম পরিচালনা করে এবং স্নাতক, স্নাতকোত্তর ডক্টরাল এবং ডেন্টাল ডিগ্রী প্রদান করে থাকে। এটি ২০টি দেশের ৩৩টি শহরে ৭৫টি উচ্চশিক্ষা কার্যক্রম পরিচালনা করে থাকে এবং আমেরিকাসহ প্রায় ১০টি দেশে ইন্টার্নশিপের সুবিধা প্রদান করে থাকে।
বনরুটি
বনরুটি (বান বা বন নামেও পরিচিত) এক প্রকার ছোট, মিষ্টি, রুটি ভিত্তিক পদ বা রোল। যদিও এগুলি বিভিন্ন আকারের হয়ে থাকে, তবে এগুলির বেশিরভাগ হাতের আকারের বা ছোট আকৃতির হয়, এর উপরের অংশটুকু গোলাকার এবং নিচে সমতল।
বনরুটি সাধারণত ময়দা, চিনি, দুধ, খামির এবং মাখন দিয়ে তৈরি করা হয়। সাধারণত মিষ্টি বনরুটিগুলিতে ছোট ফল বা বাদাম থাকে এবং উপরে গ্লেজ বা ক্যারামেল দেওয়া থাকে অথবা ভেতরের অংশ জ্যাম বা ক্রিম দিয়ে ভরা থাকে। কিছু ধরনের বান বিভিন্ন মাংস দিয়ে পূর্ণ থাকে অথবা মাংসের সাথে পরিবেশন করতে ব্যবহৃত হয় (যেমন হটডগস বা হ্যামবার্গার)।
বনরুটি সাধারণত চিনি এবং মাখনের সাথে ডিম দিয়ে প্রস্তুতকৃত ময়দার খামির থেকে তৈরি করা হয়।
প্রণালী :-
- ময়দা ও বেকিং পাউডার একসাথে চেলে নিতে হবে। ডিম ফেটে নিতে হবে।
- একটি পাত্রে সামান্য গরম পানিতে চিনি ও ইস্ট মিশিয়ে রাখতে হবে ১০ মিনিট।
- ইস্ট ফুলে উঠলে ডিম বাদে সব উপকরণ একসাথে মিলিয়ে অল্প অল্প করে ডিম মিলিয়ে ময়ান করতে হবে। যখন মনে হবে আরো ডিম দিলে নরম হয়ে যাবে, তখন ডিম ঢালা বন্ধ করতে হবে।
- এবার বেশ কিছুক্ষণ ময়ান করে খামিরটি একটি বড় পাত্রে রেখে ঢেকে দিয়ে গরম জায়গায় এক ঘণ্টা রাখতে হবে ফোলার জন্য।
- এক ঘণ্টা পর তা ফুলে দ্বিগুণ হলে ময়ান দিয়ে ছোট ছোট বল বানিয়ে বেকিং ট্রেতে নির্দিষ্ট দূরত্বে রেখে ফুলতে দিতে হবে। আধা ঘণ্টা পর এর ওপর বাকি ডিমের সাথে অল্প দুধ মিশিয়ে ব্রাশ করে একটু তিল ছিটিয়ে বেক করতে হবে ১৭০ ডিগ্রী সেলসিয়াস তাপে ১৫-২০ মিনিট।
- বেকিং ট্রেতে চার থেকে পাঁচটার বেশি দেওয়া উচিত নিয়, বানগুলি পাশাপাশি লেগে যেতে পারে।
জ্যাকুইস চার্লস
জ্যাকুইস আলেকজান্দ্রা সিজার চার্লস ছিলেন ফরাসি উদ্ভাবক, বিজ্ঞানী, গণিতবিদ এবং বেলুন বিশেষজ্ঞ। চার্লস গণিত নিয়ে প্রায় কিছুই লেখেননি তবে অন্য এক জ্যাকুইস চার্লস যিনিও প্যারিস একাডেমী অফ সাইন্স' এর সদস্য ছিলেন,তার সাথে বিভ্রান্ত হওয়ার কারণে চার্লসকে অনেক ক্ষেত্রেই ক্রেডিট দেওয়া হয়েছে। তাকে মাঝে মাঝে চার্লস জ্যামিতিবিদ বলা হতো।১৭৮৩ সালের আগস্টে চার্লস এবং রবার্ট ভাইয়েরা প্রথম মানবহীন হাইড্রোজেনপূর্ণ গ্যাস বেলুন উড়ান।পরে ডিসেম্বরে চার্লস এবং নিকোলাস লুইস রবার্ট প্রায় ৫৫০ মিটার (১৮০০) উচ্চতায় মমনুষ্যবাহী বেলুনের মাধ্যমে আরোহণ করেন।
চার্লসের সূত্র, যা গ্যাস গরম হওয়ার সময় কীভাবে প্রসারিত হয় তা বর্ণনা করে।এটি সূত্রবদ্ধ করেন জোসেফ লুইস গে লুসাক ১৮০২ সালে তবে তিনি এর ক্রেডিট জ্যাকুইস চার্লসের অপ্রকাশিত অবদানকেই দেন।চার্লস একাডেমী দে সাইন্সেস এ নির্বাচিত হন ১৭৯৫ সালে এবং পরবর্তীকালে সেখানের পদার্থবিজ্ঞানের অধ্যাপক হন।
প্রফুল্ল ধনুকর
প্রফুল্ল ধনুকর (গোয়) ১লা জানুয়ারী ১৯৩৪- ১লা মার্চ ২০১৪) একজন ভারতীয় চিত্রশিল্পী ছিলেন, আধুনিক ভারতীয় শিল্পের একজন নেত্রী যিনি ভারতের অনেক তরুণ শিল্পীদের সহায়তা ও প্রভাবিত করেছিলেন।
জীবনী
প্রফুল্ল ধনুকার বা প্রফুল্ল জোশির জন্ম গোয়ায় এবং বেড়ে ওঠা মুম্বাইয়ে । তিনি মুম্বাইয়ের স্যার জে জে স্কুল অফ আর্টে চারুকলা নিয়ে পড়াশোনা করেছিলেন এবং ১৯৫৫ সালে স্বর্ণ পদক নিয়ে স্নাতক পাশ করেন। তিনি মুম্বাইয়ের সেমিনাল বুলাভাই দেসাই ইনস্টিটিউটে একটি স্টুডিও রেখেছিলেন এবং ১৯৫৬-১৯৬০ অবধি ভারতীয় প্রগতিশীল গ্রুপে বা শিল্পীদের সাথে যোগ দিয়ে ভিএস গাইতোন্ডে এর সাথে ভাগ করে নিয়েছিলেন। ইনস্টিটিউটটি আলোকিতদের দ্বারা ভরা ছিল যারা ভারতে শিল্প ও সংস্কৃতির দৃশ্যের রূপান্তর করেছিল। ফ্রান্স সরকার ১৯৬১ সালে প্যারিসে চারুকলা অধ্যয়নের জন্য তাকে বৃত্তি প্রদান করে।
প্রফুল্ল তার সারা জীবন শিল্প ও চিত্রকলার জন্য কাজ করেছেন। তিনি ১৯৭৪ থেকে ১৯৭৯ সাল পর্যন্ত নয়াদিল্লিতে ললিত কলা একাডেমির কমিটির সদস্য এবং ১৯৯৩ থেকে ১৯৯৮ সাল পর্যন্ত বোম্বাই আর্ট সোসাইটির সভাপতি ছিলেন।
২০১০ সালের ফেব্রুয়ারিতে তিনি জাহাঙ্গীর আর্ট গ্যালারী (গত ৪০ বছর ধরে) এবং গোয়া কলা একাডেমির কমিটির সদস্য (সর্বশেষ ৩০ বছরের জন্য) হিসেবে ছিলেন। তিনি আর্ট সোসাইটি অফ ইন্ডিয়ার প্রেসিডেন্ট এবং মুম্বাইয়ের দ্য আর্টিস্টস সেন্টারের চেয়ারপারসনও ছিলেন।
কাজ
থাম্ব|"চিরন্তন স্থান" প্রফুল্ল ধনুকার বিচিত্র ছায়া এবং সূক্ষ্মতার সাথে সাধারণত এক স্বতন্ত্র এবং প্রভাবশালী রঙে বিমূর্ত ল্যান্ডস্কেপ এঁকেছিলেন। তিনি তাঁর চিত্রকর্মগুলিকে "চিরন্তন স্থান" হিসাবে অভিহিত করেছিলেন, কারণ তিনি বিশ্বাস করেছিলেন যে স্থানটি অবসানহীন এবং এর ধ্বংস হতে পারে না।
প্রদর্শনী এবং যাদুঘর সংগ্রহ
থাম্ব|প্রফুল্লের মুরাল- অন মার্বেল ফ্যাসেড ১৯৫৬ সাল থেকে তিনি নিয়মিতভাবে একক প্রদর্শনী করতেন। ১৯৬১ সালে প্যারিসে থাকাকালীন তিনি তাঁর চিত্রকর্মগুলির একটি প্রদর্শনী করেছিলেন এবং এর পর থেকে ইংল্যান্ড, হাঙ্গেরি, সুইজারল্যান্ড, জার্মানি, অস্ট্রেলিয়া, জাপান, পর্তুগাল, আইসল্যান্ড এবং ফ্রান্সের অনেক আন্তর্জাতিক প্রদর্শনীতে অংশ নিয়েছিলেন। তিনি লন্ডনে তিনবার একক প্রদর্শনী করেছেন, যার মধ্যে প্রথমটি ভারতের হাইকমিশন ১৯৭৮ সালে স্পনসর করেছিল। সিটি ব্যাংক ২০০৬ সালে লন্ডনের কর্ক স্ট্রিটের আরডিয়ান গ্যালারীতে তার অনুষ্ঠানের পৃষ্ঠপোষকতা করেছিল। ভারতে তিনি মুম্বাই, দিল্লি, কলকাতা এবং চেন্নাইতে একাধিক ব্যক্তিগত শো করেছেন। বার্কলেজ ব্যাংক ২০০৮ সালের নভেম্বর মাসে দুবাইতে তার প্রদর্শনীর পৃষ্ঠপোষকতা করেছিল, যা বিখ্যাত চিত্রশিল্পী এমএফ হুসেইন উদ্বোধন করেছিলেন। চিত্রশিল্পী হিসাবে তাঁর ক্যারিয়ারের পঞ্চাশ বছর পূর্ণ হওয়ার পরে, তাকে জাহাঙ্গীর আর্ট গ্যালারী দ্বারা সম্মানিত করা হয়েছিল।   প্রফুল্ল এর আঁকা সোথেবি  এবং ওসিয়ান শিল্প নিলামে তোলা হয়েছে।
প্রফুল্ল সিরামিক, কাঠ এবং গ্লাস ম্যুরাল তৈরিতে তাঁর শৈল্পিক প্রতিভার ব্যবহার করেছিলেন। এই ম্যুরালগুলি মুম্বাই, পিলানি, কলকাতা এবং মাসকট (ওমান) এর বিশিষ্ট বিল্ডিংগুলিতে শোভিত আছে।
তাঁর চিত্রকর্মগুলি নয়া দিল্লীর ন্যাশনাল গ্যালারী অফ মডার্ন আর্ট এবং ললিত কলা একাডেমির সংগ্রহ, নাগপুরের কেন্দ্রীয় যাদুঘর, মুম্বাইয়ের প্রিন্স অফ ওয়েলস যাদুঘর এবং ভারত এবং বিদেশে অনেকগুলি প্রাতিষ্ঠানিক এবং বেসরকারী সংগ্রহের সংগ্রহগুলিতে রয়েছে।
প্রফুল্ল ধনুকার আর্ট ফাউন্ডেশন
প্রফুল্ল দহনুকার আর্ট ফাউন্ডেশন (পিডিএএফ) স্ত্রী প্রফুল্ল ধনুকারের স্মরণে দিলীপ ধনুকার শুরু করেছিলেন। পিডিএএফ হল একটি অনন্য শিল্প ফাউন্ডেশন, যা প্রফুল্লের স্মরণে ভারতের শীর্ষস্থানীয় শিল্পীদের প্রত্যেকের চিত্রকর্ম দ্বারা নির্মিত একটি অলাভজনক সংস্থা, যা শিল্পীদের এই পেইন্টিংগুলি বিক্রয় করে অর্থ সংগ্রহ করে।
পিডিএএফ সারা ভারতবর্ষের উদীয়মান শিল্পীদের সবচেয়ে বড় ফেলোশিপদের পুরস্কার হয়ে উঠেছে। ফাউন্ডেশনটি শিল্পীদের সম্প্রদায়ের জন্য সমর্থন ও একটি প্ল্যাটফর্ম সরবরাহ করার জন্য কাজ করছে, যাতে নতুন, তরুণ শিল্পীরা তাদের শিল্পের জন্য দৃশ্যমানতা এবং পৃষ্ঠপোষকতা পান এবং প্রবীণ শিল্পীরা তাদের সংগ্রামের প্রাথমিক বছরগুলিতে তাদের গাইড করতে পারেন।
২০১৪ সালে, পিডিএএফ একটি নতুন উদ্যোগ শুরু করে, উদীয়মান শিল্পী পুরস্কার প্রকল্প, যা পিডিএএফ নিবন্ধিত শিল্পীদের জন্য একটি প্রতিযোগিতা। এর মাধ্যমে, পিডিএএফ রাজ্য স্তরে এবং সর্বভারতীয় স্তরে শিল্পীদের ছয়টি বিভিন্ন বিভাগে; পেন্টিং, ভাস্কর্য, সিরামিকস, মুদ্রণ তৈরি, ইনস্টলেশন ও ফটোগ্রাফিতে স্বর্ণ, রৌপ্য এবং ব্রোঞ্জ পুরস্কার প্রদান করবে। প্রতিযোগিতার সামগ্রিক বিজয়ীরা মুম্বাইয়ের একটি শীর্ষস্থানীয় আর্ট গ্যালারীটিতে স্পনসরড একক শো করার সুযোগ পাবে।
ক্রিসমাস ইন দ্য পার্ক (নিউজিল্যান্ড)
ক্রিসমাস ইন দ্য পার্ক হল ক্রিসমাস মরসুমে নিউজিল্যান্ডের শহরগুলিতে অনুষ্ঠিত বার্ষিক বিনামূল্যের সঙ্গীত কনসার্টের শিরোনাম। ১৯৯৪ সাল থেকে অকল্যান্ড এবং ক্রাইস্টচার্চে অনুষ্ঠিত পার্ক ঘটনার দুটি বৃহত্তম ক্রিসমাস, কোকা-কোলা দ্বারা স্পনসর করা হয়েছে৷ তারা যথাক্রমে ২৫০,০০০ এবং ১০০,০০০ দর্শক আকর্ষণ করেছিল।
ঘারুয়া ইউনিয়ন
ঘারুয়া ইউনিয়ন বাংলদেশের ঢাকা বিভাগের ফরিদপুর জেলার ভাঙ্গা উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মোঃ মুনসুর মুন্সি
প্রথম আলাউদ্দিন ফিরোজ শাহ
প্রথম আলাউদ্দিন ফিরোজ শাহ ছিলেন সুলতান শিহাবউদ্দিন বায়েজিদ শাহর পুত্র ও উত্তরসুরি। সুলতান হলেও তার ক্ষমতা নামেমাত্র ছিল। দিনাজপুরের জমিদার রাজা গণেশ এসময় মূল ক্ষমতার অধিকারী ছিলেন। কয়েকমাস শাসন করার পর গণেশ তাকে ক্ষমতাচ্যুত করেন। ৮১৭ হিজরিতে মুয়াজজামাবাদ (পূর্ব বাংলা) ও সাতগাও (দক্ষিণ বাংলা) থেকে জারি করা প্রথম আলাউদ্দিন ফিরোজ শাহর মুদ্রা পাওয়া গেলেও রাজধানী ফিরোজাবাদ (পান্ডুয়া) থেকে জারি করা মুদ্রা পাওয়া যায়নি। ক্ষমতাচ্যুত হওয়ার পর তিনি রাজধানী ত্যাগ করে দক্ষিণ ও পূর্ব বাংলার উপর কর্তৃত্ব স্থাপনের প্রচেষ্টা চালান। কিন্তু গণেশ তাকে পরাজিত ও হত্যা করেন।
আগভান দোর্জিয়েভ
আগভান দোর্জিয়েভ (১৮৫৪-১৯৩৮) তিব্বতী বৌদ্ধধর্মের দ্গে-লুগ্স সম্প্রদায়ের একজন রুশ বৌদ্ধ ভিক্ষু ছিলেন। তিনি ত্রয়োদশ দলাই লামার একজন ঘনিষ্ঠ সহযোগী এবং তার সঙ্গে রুশ সাম্রাজ্যের কূটনৈতিক সমন্বয়কারী ছিলেন। তিব্বতে রুশ নাগরিক হিসেবে তার উপস্থিতি ভারতে অবস্থিত ব্রিটিশদের মধ্যে প্রাচ্যে রুশ সাম্রাজ্যের সম্প্রসারণ সম্বন্ধে আশঙ্কার সৃষ্টি করে। সেন্ট পিটার্সবার্গ শহরে দাতসান গুঞ্জেচোইনেই রাশিয়ার প্রথম বৌদ্ধ মন্দির স্থাপন এবং ১৯১৩ খ্রিষ্টাব্দে মঙ্গোলিয়া ও তিব্বত সরকারের মধ্যে মৈত্রী চুক্তি স্বাক্ষরের জন্য তিনি বিখ্যাত।
তিব্বতে বৌদ্ধধর্ম শিক্ষা
আগভান দোর্জিয়েভ ১৮৭৩ খ্রিষ্টাব্দে উনিশ বছর বয়সে তিব্বতের দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে বৌদ্ধধর্ম সম্বন্ধে শিক্ষালাভের জন্য ভর্তি হন। পনেরো বছর শিক্ষালাভের পর তিনি ত্সানিদ খেনপো উপাধলাভ করেন। ১৯১০-এর দশকের শেষ ভাগ পর্যন্ত তিনি ত্রয়োদশ দলাই লামার আধ্যাত্মিক উপদেষ্টা এবং বিতর্কের সঙ্গী হিসেবে দায়িত্ব পালন করে তার অত্যন্ত ঘনিষ্ঠ একজন সহযোগীতে পরিণত হন।
দলাই লামার দূত
১৮৯৮ খ্রিষ্টাব্দে আগভান দোর্জিয়েভ গোমাং মহাবিদ্যালয়ের জন্য অর্থসাহায্যের জন্য সেন্ট পিটার্সবার্গ শহরে গেলে প্রাচ্যবিদ এস্পার উখটমস্কির সংস্পর্শে আসেন, যিনি তাকে জারের সঙ্গে সাক্ষাত ঘটাতে সাহায্য করেন।  ১৮৯০-এর দশক থেকে দোর্জিয়েভ রাশিয়াকে উত্তর দিকে কিংবদন্তি রাজ্য শম্ভালের সঙ্গে তুলনা করে কাহিনী প্রচার করতে শুরু করেন যে জার দ্বিতীয় নিকোলাস তিব্বতে বৌদ্ধধর্ম রক্ষা করতে চান। ১৯০০ খ্রিষ্টাব্দের বসন্তকালে ত্রয়োদশ দলাই লামা দোর্জিয়েভের সঙ্গে ছয়জনের একটি প্রতিনিধিদলকে জারের নিকট প্রেরণ করেন। তারা জারের সঙ্গে ক্রিমিয়ার লিভাদিয়া প্রাসাদে জারের সঙ্গে সাক্ষাত করেন এবং সেখান থেকে রুশ অস্ত্রশস্ত্র নিয়ে লাসা ফিরে আসেন।
ব্রিটিশদের সন্দেহ
১৯০৩ খ্রিষ্টাব্দে ভারতের গভর্নর-জেনারেল লর্ড কার্জন বিশ্বাস করতে শুরু করেন যে রাশিয়া ও তিব্বতের মধ্যে গোপণ চুক্তি সম্পাদিত হয়েছে, যার ফলশ্রুতিতে ভারতে ব্রিটিশ রাজ বিপন্ন হওয়ার সম্ভাবনা রয়েছে। তিনি তিব্বতে উপস্থিত আগভান দোর্জিয়েভকে রুশ সরকারের কর্মচারী ও গুপ্তচর বলে সন্দেহ প্রকাশ করেন।  তিব্বতের ওপর প্রভাব বিস্তার করে রাশিয়া মধ্য এশিয়ার বাণিজ্যপথগুলি নিজের অধীনস্থ করতে চায়, এই আশঙ্কায় ব্রিটিশদের তিব্বত অভিযান সংগঠিত হয়। ১৯০৪ খ্রিষ্টাব্দে দোর্জিয়েভ ত্রয়োদশ দলাই লামাকে মঙ্গোলিয়ার উর্গা শহরে পালিয়ে যেতে রাজী ক্রাতে সক্ষম হন।  ব্রিটিশদের তিব্বত অভিযানের সময় দোর্জিয়ভ লাসার অস্ত্রাগার ও গ্যানৎসে শহরের দুর্গ থেকে সামরিক কার্যকলাপের দায়িত্বে ছিলেন বলে খবর ছড়িয়ে পড়ে।  কিন্তু দোর্জিয়েভ প্রকৃতই একজন রুশ গুপ্তচর ছিলেন কিনা এবিষয়ে তথ্যপ্রমাণের অভাব রয়েছে।
তিব্বত-মঙ্গোলিয়া চুক্তি
১৯১৩ খ্রিষ্টাব্দে দোর্জিয়েভ ও দুইজন তিব্বতী প্রতিনিধি উর্গা শহরে মঙ্গোলিয়া ও তিব্বত সরকারের মধ্যে মৈত্রী চুক্তি স্বাক্ষর করেন। এই চুক্তির মাধ্যমে তিব্বত ও মঙ্গোলিয়া উভয় রাষ্ট্র একে অপরকে স্বীকৃতি প্রদান করে এবং চীনের শাসনাধীনে না থেকে স্বাধীনতা ঘোষণা করে। এই ধরনের গুরুত্বপূর্ণ চুক্তি স্বাক্ষরের ব্যাপারে আদৌ দোর্জিয়েভের ওপর সরকারিভাবে দায়িত্ব দেওয়া হয়েছিল কিনা, তা এখনো বিতর্কিত বিষয়।
বিপ্লবোত্তর রাশিয়ায়
রুশ বিপ্লবের পরে দোর্জিয়েভকে গ্রেপ্তার করে মৃত্যুদণ্ড দেওয়া হয়, কিন্তু সেন্ট পিটার্সবার্গ শহরের কয়েকজন বন্ধুদের সাহায্যে তিনি ছাড়া পান। তার নির্মিত দাতসান গুঞ্জেচোইনেই বৌদ্ধ মন্দিরটিতে লুঠপাট চালানো হয়। দ্রুত পরিবর্তিত পরিস্থিতিতে শান্তি স্থাপনের উদ্দেশ্যে দোর্জিয়েভ বৌদ্ধবিহারগুলিকে সমবায় খামারে পরিণত পরিকল্পনা জমা দেন। ১৯২৬ খ্রিষ্টাব্দে বুরয়াতিয়ার সকল বিহারকে জাতীয়করণ করে ভিক্ষুদের হাত থেকে প্রশাসনিক ক্ষমতা কেড়ে নিয়ে সাধারণ মানুষের সংগঠনগুলিকে দায়িত্ব দেওয়া হয়।
১৯৩৭ খ্রিষ্টাব্দের ১৩ই নভেম্বর জোসেফ স্তালিনের মহান শুদ্ধিকরণের সময় তাকে আবার গ্রেপ্তার করা হয়। তার বিরুদ্ধে রাষ্ট্রদ্রোহিতা, সশস্ত্র বিদ্রোহের চক্রান্ত এবং মঙ্গোলঙ্গো জাপানীদের হয়ে গুপ্তচরগিরির অভিযোগ আনা হয়। ১৯৩৮ খ্রিষ্টাব্দের ২৯শে জানুয়েরী পুলিশ হেপাজতে জেল হাসপাতালে হৃদরোগে আক্রান্ত হয়ে তার মৃত্যু হয়। তাকে চেলুতাইয়ের নিকটের জঙ্গলে একটি গুপ্ত সমাধিস্থানে সমাহিত করা হয়। তার মৃত্যুর বাহান্ন বছর পরে ১৯৯০ খ্রিষ্টাব্দের ১৪ই মে তথ্যপ্রমাণের অভাবের কারণে তার বিরুদ্ধে মামলা রদ করে দেওয়া হয়।
জাতীয় দুর্নীতি দমন কমিশন (সৌদি আরব)
জাতীয় দুর্নীতি দমন কমিশন (নাজাহা) সৌদি সরকারী দুর্নীতি দমন সংস্থা। নাজাহার মূল লক্ষ্য হ'ল প্রশাসনিক ও আর্থিক ডোমেনগুলিতে নিখরচায়তা এবং স্বচ্ছতা প্রচার এবং সকল প্রকার দুর্নীতির বিরুদ্ধে লড়াই করা। ২০১৫ সাল থেকে নাজাহার সভাপতিত্ব করেছেন ডঃ খালেদ বিন আব্দুলমোহেন আল-মুহাইসেন।
২০১৮ সালে, নাজাহা একটি স্মার্টফোন অ্যাপ্লিকেশন চালু করেছে যা ব্যবহারকারীদের দুর্নীতির মামলা দায়ের করতে দেয়। একমাত্র ২০১৮ সালে, নাজাহা ১৫,৫৯১ দুর্নীতির রিপোর্ট পেয়েছিল এবং ২০১৭ সালে এটি ১০,৪০২ প্রতিবেদন পেয়েছে।
সরকারি মাধব বিজ্ঞান কলেজ, উজ্জয়িনী
সরকারি মাধব বিজ্ঞান কলেজ, উজ্জয়িনী (সরকারি মাধব বিজ্ঞান মহাবিদ্যালয় বা মাধব বিজ্ঞান কলেজ, উজ্জয়িনী বা মাধব বিজ্ঞান কলেজ নামেও পরিচিত) হলো একটি সরকারি কলেজ। এটি ভারতের মধ্যপ্রদেশের উজ্জয়িনীতে অবস্থিত। এটি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত এবং বিক্রম বিশ্ববিদ্যালয়ের অধিভুক্ত। এটি জাতীয় মূল্যায়ন ও প্রত্যয়ন পরিষদ (ন্যাক) দ্বারা এ++ গ্রেডপ্রাপ্ত।
এলিট মডেল লুক ইন্ডিয়া
এলিট মডেল লুক ইন্ডিয়া হল ২০০৪ সাল থেকে ভারতে অনুষ্ঠিত একটি বার্ষিক মডেলিং প্রতিযোগিতা। ইভেন্টের বিজয়ী এলিট মডেল লুক, একটি আন্তর্জাতিক মডেলিং প্রতিযোগিতায় ভারতের প্রতিনিধিত্ব করে।
মার্ক রবিনসন ভারতে এই প্রতিযোগিতার বর্তমান ফ্র্যাঞ্চাইজি হোল্ডার। এলিট মডেল লুক ইন্ডিয়ার বর্তমান বিজয়ীরা হলেন দীপ্তি শর্মা এবং প্রণব পতিদার৷ তারা ইতালির মিলানে অনুষ্ঠিত এলিট মডেল লুক প্রতিযোগিতার বিশ্ব ফাইনালে ভারতের প্রতিনিধিত্ব করেন। আগে, ফেমিনা লুক অব দ্য ইয়ার প্রতিযোগিতায় বিজয়ীকে প্রতিযোগিতায় পাঠাত। তবে ১৯৯৯ সালের পর অজানা কারণে এটি বন্ধ হয়ে যায়। এলিট মডেল লুক ইন্ডিয়া ২০০৪ সালে শুরু হয়েছিল, সুষমা পুরীর মালিকানাধীন এলিট মডেল ম্যানেজমেন্ট ইন্ডিয়া ২০০৩ সালে চালু করার পর।
ইতিহাস
মুম্বাইয়ের শীতল মাল্লার ফেমিনা লুক অফ দ্য ইয়ার প্রতিযোগিতার প্রথম বিজয়ী এবং ১৯৯৪ সালে এলিট মডেল লুক প্রতিযোগিতায় ভারতের প্রতিনিধিত্বকারী প্রথম ব্যক্তি ছিলেন। তিনি এলিট মডেল লুক ১৯৯৪ -এ শীর্ষ ১৫ ফাইনালিস্টের মধ্যে ছিলেন। ফেমিনা লুক অফ দ্য ইয়ারের অন্যান্য উল্লেখযোগ্য বিজয়ীদের মধ্যে রয়েছে উজ্জ্বলা রাউত, ক্যারল গ্রাসিয়াস এবং নেত্রা রঘুরামন।
২০১৭ দক্ষিণ সুরমা উপজেলা বোমা হামলা
২০১৭ দক্ষিণ সুরমা উপজেলা বোমা হামলাটি ছিল ২৫ শে মার্চ, ২০১৭ তারিখে বাংলাদেশের সিলেট জেলার দক্ষিণ সুরমা উপজেলায় সন্দেহভাজন একটি জঙ্গি আস্তানায় পুলিশ এবং সেনাবাহিনীর অভিযান। অভিযানের সময় সিলেটে দখলকৃত কম্বাউন্ড ঘিরে থাকা বাংলাদেশ সশস্ত্র বাহিনীকে লক্ষ্য করেছিলো জঙ্গিরা। দুটি আত্মঘাতী বোমা হামলায় চারজন বেসামরিক নাগরিক ও দুইজন পুলিশ অফিসার মারা গিয়েছিলেন এবং ৪০ জনেরও বেশি আহত হয়েছিল, যার মধ্যে বেশ কয়েকজন ছিলো গুরুতর আহত।  পরবর্তীতে সেনাবাহিনীর একজন লেফটেন্যান্ট কর্নেল আহত হয়ে মারা গিয়েছিলেন। বোমা বিস্ফোরণ এবং বন্দুকযুদ্ধের খবর পাওয়া যায় যখন সেনাবাহিনী জঙ্গিদের আস্তানা দখল করতে অপারেশন টোয়াইলাইট পরিচালনা শুরু করেছিল।    আইএসআইএল অবশ্য এর দায় স্বীকার করেছিলো কিন্তু স্বরাষ্ট্রমন্ত্রী আসাদুজ্জামান খান কামাল আইএসআইএল-এর দাবি অস্বীকার করেছিলেন এবং হামলার জন্য স্থানীয় জামাআতুল মুজাহিদিন বাংলাদেশকে দোষ দিয়েছেন। অবশেষে বাংলাদেশ সেনাবাহিনী সন্দেহভাজন আস্তানার চার জঙ্গিকে কব্জা করেছিল।
অপারেশন টোয়াইলাইট
জালালাবাদ সেনানিবাসের জিওসি ১৭ পদাতিক ডিভিশন মেজর জেনারেল আনোয়ারুল মোমেনের নেতৃত্বে বাংলাদেশ সেনাবাহিনীর প্রথম প্যারা কমান্ডো ব্যাটালিয়ন দ্বারা অপারেশন টোয়াইলাইট পরিচালনা করা হয়েছিল। এই অভিযানটিতে জঙ্গী দমনে সেনাবাহিনী সময় নেয় টানা ১১১ ঘণ্টা। প্রথমে সুরক্ষা বাহিনী জঙ্গিদের আস্তানা ঘিরে তিন কিলোমিটারের পরিধি স্থাপন করেছিলো। এরপর শনিবার সকাল ৮ টায় অভিযান শুরু করা হয়েছিলো। প্রারম্ভিক হামলায় দু'জন জঙ্গি নিহত হয়েছিলো, যার মধ্যে একজন আত্মঘাতী বিস্ফোরণ করেছিল।  বৃহস্পতিবার থেকে কমান্ডোরা ওই ভবনে আটকা পড়ে থাকা ৭৮ জন বেসামরিক নাগরিককে উদ্ধার করেছিল। জঙ্গিরা পুরো ভবনটিতে ইম্প্রভাইস্‌ড বিস্ফোরক ডিভাইস (আইইডি) লাগিয়েছিল যা অভিযানকে বাধাগ্রস্ত করেছিলো কিছুটা। ভবনের মূল ফটকটি একটি রেফ্রিজারেটর দ্বারা আটকে দেওয়া হয়েছিল যার সাথে একটি আইইডি বুবি ট্র্যাপ যুক্ত ছিল।  সেনাবাহিনীর মুখপাত্র ব্রিগেডিয়ার জেনারেল ফখরুল আহসান প্রারম্ভেই জানিয়েছিলেন যে বিল্ডিংয়ের অভ্যন্তরে কৌশলগত পয়েন্টগুলিতে ছড়িয়ে ছিটিয়ে থাকা আইইডি থাকার কারণে অভিযান আরও বেশি সময় নেবে। “আমরা প্রাচীরে গর্ত করতে রকেট লঞ্চ ব্যবহার করেছি।  আমরা বিস্ফোরক ব্যবহার করেছি তবে সেগুলি কার্যকর হয়নি। তারপরে আমরা একটি থাই শেল ব্যবহার করেছি এবং সফলভাবে দুই জঙ্গিকে কব্জা করেছি, ” ব্রিগেডিয়ার জেনারেল ফখরুল এমনটাই বলেছিলেন। কমান্ডোরা তাদের সামরিক ঘাঁটি থেকে এই অস্ত্রোপচারের জন্য সাঁজোয়া বাহিনী নিয়ে উপস্থিত হয়েছিল। ভবনটিতে ৩০টি অ্যাপার্টমেন্ট ও ১৫০টি কক্ষ ছিল এবং এর ফলে জঙ্গিরা ক্রমাগত তাদের অবস্থান পরিবর্তন করেছিলো। শনিবার সকাল ১০ টায় এই অভিযান শুরু করা হয়েছিলো। কমান্ডো ইউনিটকে সোয়াট বাহিনী এবং বাংলাদেশ পুলিশ সহায়তা করেছিল। অবশেষে চার জঙ্গিকে আস্তানাটিতে মৃত অবস্থায় পাওয়া গিয়েছিলো।
বোমা হামলা
২৬শে মার্চ, অপারেশন টুইলাইট চলাকালে জঙ্গিরা তাদের আস্তানা থেকে ৪০০ মিটার দূরে কর্ডোন ঘেরের নিকটে জড়ো হওয়া প্রায় ৫০০-৬০০ দর্শকের ভিড়ে বোমা মেরেছিল। হামলায় দুটি বোমা ব্যবহার করা হয়েছিল। প্রথমটিকে সন্ধ্যা ৬.৪৫ টায় মোটরসাইকেল থেকে দুজন ব্যক্তি ছুঁড়ে ফেলেছিল। প্রথমটি বিস্ফোরণের পরে পুলিশ এবং র‌্যাব সদস্যরা ওই অঞ্চলে সরে যাওয়ার পরে দ্বিতীয়টি শাকসব্জীযুক্ত একটি ব্যাগে রাখা হয় যা ৭.৫৫ টায় বিস্ফোরিত হয়।বিস্ফোরণে দু'জন পুলিশ অফিসারসহ ছয়জন নিহত এবং ৪৪ জন আহত হয়েছিলেন।  দ্বিতীয় বিস্ফোরণে র‌্যাবের গোয়েন্দা পরিচালক লেফটেন্যান্ট কর্নেল আবুল কালাম আজাদ গুরুতর আহত হন। প্রাথমিক চিকিৎসার জন্য তাকে সিলেট এমএজি ওসমানী মেডিকেল কলেজে নেওয়া হয়েছিল। তারপরে তাকে  সম্মিলিত সামরিক হাসপাতালে স্থানান্তর করা হয় এবং সবশেষে তাকে উন্নত চিকিৎসার জন্য সিঙ্গাপুরে পাঠানো হয়েছিল। তবে মারাত্মকভাবে আহত হওয়ার কারণে তিনি মারা যান। দ্বিতীয় বিস্ফোরণে বোমা নিষ্ক্রিয় স্কোয়াডের পুলিশ পরিদর্শক মনিরুল ইসলাম ও পরিদর্শক আবু কাওসার ঘটনাস্থলেই নিহত হন।
দামোহ
দামোহ (Damoh) ভারতের মধ্য প্রদেশ রাজ্যের দামোহ জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৯৫ মিটার (১৯৫২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে দামোহ শহরের জনসংখ্যা হল ১১২,১৬০ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে দামোহ এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
শালগম
শালগম (ইংরেজি :- turnip) একপ্রকারের মূল জাতীয় সবজি যা সাধারণত সারাবিশ্বের উষ্ণমণ্ডলীয় জলবায়ু অঞ্চলগুলিতে ভাল জন্মে।এই উদ্ভিদের বৈজ্ঞানিক নাম Brassica rapa। এর ছোট ও ভাল জাতটি মানুষ গ্রহণ করে; বড় আকারের শালগম পশু খাদ্য হিসেবে ব্যবহৃত হয়।
বর্ণনা
thumb|left|150px|ক্ষুদ্রাকৃতি শালগম সবচেয়ে পরিচিত জাতের শালগম সাদা রংয়ের হয় যা মাটি থেকে ১-৬ সেমি ওপরে জন্মে। মাটির ওপরে উঠে আসতে আসতে এর রঙ গোলাপী, লাল বা সবুজাভ ধারণ করে সূর্যের আলোতে। শালগমের ভেতরের অংশ সাদা রংয়ের হয়ে থাকে। এর শিকড় সাধারণত কৌণিক আকারের হয়, তবে মাঝে মাঝে তা টমেটোর মতো হয়ে যায় আকারে যার ব্যাস দাঁড়ায় ৫-২০ সেমি ও পার্শ্ব শিকড় থাকে না। দক্ষিণ-পূর্ব আমেরিকাতে শালগমের পাতা খাওয়া হয় সহকারী খাবার হিসেবে। সচরাচর ছোট পাতাগুলোই খাওয়ার জন্য পছন্দ করা হয় কারণ বড় পাতাগুলোয় কোন কটু স্বাদ থাকতে পারে। তবে বড় পাতা পানিতে সিদ্ধ করে পানি ফেলে দিয়ে পুনরায় নতুন পানিতে ভিজিয়ে কটূ স্বাদ দূর করা যায়। বি. রাপা জাতের শালগম চাষ করা হয় শুধু পাতা খাওয়ার জন্য যা চীনা বাঁধাকপি নামে পরিচিত। কাঁচা বাঁধাকপি বা মূলার মতো এতে ঝাঁঝালো স্বাদ থাকে যা সেদ্ধ করার পর কমে আসে। ওজনে শালগমের মূল প্রায় ১ কিলোগ্রাম পর্যন্ত হতে পারে, তবে সাধারণত অত বড় হওয়ার আগেই তা জমি থেকে তুলে ফেলা হয়। ছোট শালগমকে পুরোপুরি খাওয়া যায় পাতাসহ। এদের স্বাদ অতটা কটু থাকে না, তাই মূলার মতো সালাদ হিসেবে ব্যবহার করা যায়। শালগম অতি প্রাচীন সবজি। প্রাচীন রোমান যুগেও এটা খাওয়া হত। এর প্রাচীন রূপ দেখতে পাওয়া যায় পশ্চিম এশিয়া ও ইউরোপে। যাইহোক, জোহারী ও হপফ বলেন যে শালগমের উৎস বিবেচনা করা হয়েছে প্রয়োজনীয়ভাবে ভাষাগত দিক বিবেচনা করে।
পুষ্টিগুণ
শালগম মূলত শীতকালীন সবজি। প্রতি ১০০ গ্রাম শালগমে আছে ০.৫ গ্রাম আমিষ, ৬.২ গ্রাম শর্করা, ০.৯ গ্রাম আশ, ০.২ গ্রাম চর্বি, ২৯ কিলোক্যালরি শক্তি, ৩০ মিলিগ্রাম ক্যালসিয়াম, ৪০ মিলিগ্রাম ফসফরাস, ৪৩ মিলিগ্রাম ভিটামিন ‘সি’। শালগম অত্যন্ত পুষ্টিকর একটি সবজি। সাধারণত শীতকালের এই সবজিতে প্রচুর ভিটামিন, ক্যালসিয়াম, পটাশিয়াম এবং প্রচুর পরিমাণে আঁশ আছে। এর পাতা শাক হিসেবে খাওয়া যায় যা অত্যন্ত পুষ্টিকর।
শালগমের শেকড় উচ্চমাত্রার ভিটামিন সি-এর উৎস। এছাড়া শালগম পাতা ভিটামিন এ, ভিটামিন কে, ক্যালসিয়াম ও ফলেটের ভালো উৎস। শালগম পাতাতে উচ্চমাত্রার লুটেইনও থাকে।
উপকারিতা
শরীরে অগ্ন্যাশয় যদি যথার্থ ইনসুলিন তৈরি করতে না পারে অথবা শরীরে ইনসুলিনের সঠিক কাজ ব্যাহত হয় তাহলে সেটাকে ডায়াবেটিস বলা হয়। এ রোগে আক্রান্ত রোগীদের ঘন ঘন প্রস্রাব হয়; অধিক তৃষ্ণার্ত অনুভব করে এবং বার বার মুখ শুকিয়ে যায়।আক্রান্তরা অতিশয় দুর্বলতা, সার্বক্ষণিক ক্ষুধা, স্বল্প সময়ে দেহের ওজন হ্রাস, চোখে ঝাপসা দেখাসহ নানান সমস্যায় ভোগে। তারা ঔষধের পাশাপাশী সবুজ শাক-সবজি খাবেন। বিশেষ করে শালগম খাবেন। ডায়াবেটিস রোগীদের জন্য এটি অত্যন্ত উপকারী।শালগম দেহের রোগপ্রতিরোধ ক্ষমতা বৃদ্ধিতে সহায়তা করে। এটি হৃদযন্ত্রের জন্য উপকারী। এতে থাকা ভিটামিন-সি দেহের কোষ ক্ষয় রোধ করে। শালগমের পাতায় গ্লুকোসিনোলেট নামক উপকারী উপাদান রয়েছে, যা ক্যান্সার প্রতিরোধ করে রক্তের কোলেস্টেরলের মাত্রা নিয়ন্ত্রণ করে। শালগমে প্রচুর আঁশ থাকায় এটি কোষ্ঠকাঠিন্য নিরাময় করে। শালগম কফ, ব্রঙ্কাইটিস ও অ্যাজমা নিরাময়ে সাহায্য করে শালগম রক্ত পরিশোধিত করে এবং রক্তকণিকা বৃদ্ধিতে সাহায্য করে এটি দেহে রোগসংক্রমণে বাধা দেয় শালগম ক্ষুধামন্দা দূর করে শালগমের রস রক্তে ই।রিক এসিডের মাত্রা কমাতে সাহায্য করে এটি ব্রণসহ ত্বকের অন্যান্য সমস্যা নিরাময়ে কার্যকরী ভূমিকা পালন করে।শালগম অত্যন্ত পুষ্টিকর একটি সবজি। সাধারণত শীতকালের এই সবজিতে প্রচুর ভিটামিন, ক্যালসিয়াম, পটাশিয়াম এবং প্রচুর পরিমাণে আঁশ আছে। এর পাতা শাক হিসেবে খাওয়া যায় যা অত্যন্ত পুষ্টিকর। আসুন জেনে নেই শালগম খাওয়ার উপকারিতা গুলো।শালগম দেহের রোগপ্রতিরোধ ক্ষমতা বৃদ্ধিতে সহায়তা করে।এর লিউটিন নামক উপাদান হৃদযন্ত্রের জন্য উপকারী।এতে থাকা ভিটামিন-সি দেহের কোষ ক্ষয় রোধ করে।শালগমের পাতায় গ্লুকোসিনোলেট নামক উপকারী উপাদান রয়েছে, যা ক্যান্সার প্রতিরোধ করে।রক্তের কোলেস্টেরলের মাত্রা নিয়ন্ত্রণ করে।শালগমে প্রচুর আঁশ থাকায় এটি কোষ্ঠকাঠিন্য নিরাময় করে।ডায়াবেটিস রোগীদের জন্য এটি অত্যন্ত উপকারী।শালগম কফ, ব্রঙ্কাইটিস ও অ্যাজমা নিরাময়ে সাহায্য করে।শালগম রক্ত পরিশোধিত করে এবং রক্তকণিকা বৃদ্ধিতে সাহায্য করে।এটি দেহে রোগসংক্রমণে বাধা দেয়।শালগম ক্ষুধামন্দা দূর করেশালগমের রস রক্তে ইউরিক এসিডের মাত্রা কমাতে সাহায্য করেএটি ব্রণসহ ত্বকের অন্যান্য সমস্যা নিরাময়ে কার্যকরী ভূমিকা পালন করে।
কাজ
শালগম ক্রুসিফেরি পরিবারের অন্তর্গত এবং পুষ্টিকর খাদ্য হিসেবে সুপরিচিত। ভিটামিন এ, সি এবং ভিটামিন কে তে ভরপুর থাকে শালগম। শালগমের সবচাইতে ভালো দিক হচ্ছে এদের ক্যালরি খুব কম থাকে। শালগমের কাজঃ
যদি ঘন ঘন ঠান্ডা ও জ্বরে আক্রান্ত হওয়ার প্রবণতা থাকে আপনার তাহলে আপনার খাদ্যতালিকায় শালগম যোগ করুন। এটি আপনার ইমিউনিটিকে উদ্দীপিত করতে সাহায্য করবে। শালগম পুষ্টি উপাদান ও ফ্ল্যাভনয়েডে সমৃদ্ধ বলে স্বাস্থ্যকর মেমব্রেন এর বৃদ্ধিকে উৎসাহিত করে।
যাদের কোলেস্টেরলের সমস্যা আছে তারা শালগম খেয়ে উপকৃত হতে পারেন। এর কারণ শালগম পাকস্থলীতে অনেক বেশি পিত্তরস শোষণ করতে পারে যা শরীরের খারাপ কোলেস্টেরলের (এলডিএল) মাত্রা কমাতে সাহায্য করে। এভাবেই কার্ডিওভাস্কুলার রোগের ঝুঁকি কমাতেও সাহায্য করে শালগম।
২০১৩ সালে ক্লিনিক্যাল ফার্মাকোলজি নামক ব্রিটিশ জার্নালে প্রকাশিত গবেষণা প্রতিবেদনে জানা যায় যে, শালগম রক্তচাপ কমাতে সাহায্য করে। শালগম পটাসিয়ামে সমৃদ্ধ বলে ধমনীকে প্রশস্ত করে এবং শরীর থেকে সোডিয়াম বাহির করে দেয়। দেহে ইলেক্ট্রোলাইটের ভারসাম্য রক্ষা করতে সাহায্য শালগম।
ভিটামিন ও পটাসিয়াম ছাড়াও শালগম ক্যালসিয়ামেও সমৃদ্ধ বলে হাড়ের জন্য উপকারী। সুস্থ ও শক্তিশালী হাড়ের জন্য আপনার খাদ্যতালিকায় শালগম যুক্ত করুন।
ইমিউন সিস্টেম ঠিকভাবে কাজ করার জন্য এবং ক্যান্সার কোষের বৃদ্ধিকে প্রতিরোধ করার জন্য ভিটামিন এ প্রয়োজনীয়। শালগম ভিটামিন এ তে ভরপুর থাকে বলে দৃষ্টিশক্তির উন্নতিতে সাহায্য করে।
শালগম ফলিক এসিডে সমৃদ্ধ যা কোষের বৃদ্ধিতে সাহায্য করে এবং অ্যানেমিয়া প্রতিরোধ করে। এই ভিটামিন জন্মগত ত্রুটি প্রতিরোধে সাহায্য করে।
যারা রিউমাটয়েড আরথ্রাইটেসে ভুগছেন তাদের জন্য উপকারী শালগম খাওয়া। কারণ শালগমে ভিটামিন এ, সি, ই, ক্যালসিয়াম ও কপার থাকে যা এই ধরনের আরথ্রাইটেসের বিরুদ্ধে যুদ্ধ করতে সাহায্য করে। এগুলো ছাড়াও শালগম অ্যাজমা, মুত্রথলির সমস্যা, ব্রংকাইটিস, কাশি, বাত, লিভারের সমস্যা, স্থূলতা এবং টিউবারকোলোসিস নিরাময়েও সাহায্য করে।
ব্যবহার
thumb|right|[[Carrot and Turnip output in 2005]] প্লিনি দ্যা ইলডার তার লেখায় শালগমকে তার দিনের সবচেয়ে গুরুত্বপূর্ণ সবজি হিসেবে বিবেচনা করেছেন এবং একে মূল্যায়িত করেছেন সিরিয়ালের একদম পরেই ও সীম গ্রহণের পরই শালগম। কারণ এর উপযোগিতা অন্যসব সবজিকে বাতিল করে দেয়। প্লিনি প্রশংসা করেছেন এই বলে যে এটা গৃহপালিত পশুর খাবারের ভাল ভালো উৎস এবং এটা নির্দিষ্ট কোন ধরনের মাটির জাতের উপর নির্ভর করে না ও এটা মাঠে থাকতে পারে আগামী মৌসুম পর্যন্ত। দূর্ভিক্ষের ক্ষতির প্রভাব কাটাতে এই সবজি মানুষকে বেঁচে থাকতে ব্যাপকভাবে সাহায্য করে। তুরস্কে শালগম ব্যবহার করা হয় আদানা অঞ্চলে বিশেষ করে সালগাম নামের এক প্রকার পানীয়ের স্বাদ বাড়াতে, যা গাজর ও বিভিন্ন মসলার সাহায্যে প্রস্তুত করা হয় এবং বরফ দিয়ে পরিবেশন করা হয়। মধ্যপ্রাচ্যের দেশগুলোতে যেমন লেবাননে শালগমের আচার বানানো হয়। জাপানে শালগমের আচার খুব জনপ্রিয় ও মাঝে মাঝে তা কাঠিতে গেঁথে সয়াসস বা লবণের সাথে পোড়ানো হয়। ইরানে জ্বরের সময় শালগম ব্যবহার করা হয় শরীরের তাপমাত্রা কমাতে।
সতর্কতা
বয়স্ক ব্যক্তি যাদের অন্ত্রের সমস্যা আছে এবং খাবার হজমে অসুবিধা হয়, তাঁদের শালগম না খাওয়া উচিত।
আলাস্কা পেনিনসুলা বাদামি ভাল্লুক
আলাস্কা পেনিনসুলা বাদামি ভাল্লুক হলো বাদামি ভাল্লুকের একটি উপপ্রজাতি। এই ভাল্লুকের বৈজ্ঞানিক নাম উর্সাস আর্কটোস গাইয়াস। আগে এই ভাল্লুককে গ্রিজলি ভাল্লুকের উপপ্রজাতি বলে মনে করা হতো। এই ভাল্লুক পেনিনসুলার গ্রিজলি নামেও পরিচিত। এটি একটি বিশাল ভাল্লুক।
আকার
আলাস্কা পেনিনসুলা বাদামি ভাল্লুক তৃতীয় বৃহত্তম ভাল্লুক। কয়েক সেন্টিমিটার কম হওয়ার কারণে এটি দ্বিতীয় হতে পারে নি। এই ভাল্লুকের দৈর্ঘ্য ২.৪ মিটার ও উচ্চতা ১.৩ মিটার।
আচরণ
এই ভাল্লুক বড় হওয়ায় এর রাগ অনেক। কেউ যদি এই ভাল্লুকের বিরক্ত করে তাহলে এই ভাল্লুক ওই লোকটির উপর আক্রমন করে। কোনো কোনো সময় এরা ক্ষুধায় এবং বিরক্তহীনভাবে রেগে গেলে আক্রমন করে।
ইরিনা তোইদি
ইরিনা তোইদি Irina Tweedie) (১৯০৭- আগস্ট ১৯৯৯) ছিলেন নকশবন্দি - মোজাদ্দেদী তরিকার একজন রাশিয়ান বংশদ্ভূত নারী দীক্ষাগুরু।
জন্ম
তিনি রাশিয়ায় জন্মগ্রহণ করেন এবং শিক্ষার্জন করেন ভিয়েনা ও প্যারিসে।
সংসার
ইরিনা দ্বিতীয় বিশ্বযুদ্ধের পর একজন ব্রিটিশ নেভি অফিসারের সাথে বিবাহ বন্ধনে আবদ্ধ হন যিনি ১৯৫৪ সালে মৃত্যু বরণ করেন।
মতাদর্শ
স্বামীর মৃত্যু ইরিনার মাঝে আধ্যাত্মিক জ্ঞান তাড়নার জন্ম দেয়। সে সূত্রে ১৯৫৯ সালে তিনি ভারত সফর করেন। সেখানে তিনি রাধা মোহন লাল নামের নকশবন্দি- মোজাদ্দেদী তরীকার একজন হিন্দু ধর্মগুরুর সান্নিধ্য লাভ করেন। তাকে তিনি ভাই ছাহেব (বড় ভাই) বলে সম্বোধন করতেন। ফলে তিনি হয়ে উঠেন নকশবন্দি- মোজাদ্দেদী তরীকায় দীক্ষা গ্রহণ করা প্রথম পশ্চিমা নারী।
দীক্ষাগুরুর প্রথম উপদেশ ছিল, তিনি যেন তার সাধনার প্রতিটি দিক ও সমস্যাদি একটি ডায়েরীতে নিয়মিত লিপিবদ্ধ করেন। তিনি ভবিষ্যদ্বানী করে বলেন, এ ডায়েরী একদিন একটি বইয়ে পরিণত হবে এবং জগৎবাসী তা হতে উকৃত হবে। সত্যিই ডায়েরীটা ‘ডটার অব ফায়ারঃ এ্যা ডায়েরী অব স্পীরিচ্যুয়্যাল ট্রেইনিং উইথ এ ছুফি মাষ্টার’ নামে নাম বই আকারে প্রকাশ লাভ করে।
এ দিনলিপিটিতে সন্নিবেশিত হয় পাঁচ বছরের ঘটনাবলী। এটি আধ্যাত্মগুরুর সহিত একজন
শিষ্যের সম্পর্ক ও সাধনার ঘটনাবলী সংবলিত পশ্চিমা সাহিত্যে পঠিত সবচাইতে ব্যাপক বিধৃত গ্রন্থ। বইটি সংক্ষিপ্তাকারে প্রথম প্রকাশিত হলে ব্যাপক সাড়া তোলে। যা বিক্রিত হয় ১০০,০০০ সংখ্যা ও অনূদিত হয় পাঁচটি ভাষায়। পরবর্তীতে পূর্ণ কলেবরে প্রকাশিত হলে তারও বিক্রি হয়ে যায় ৪০,০০০ সংখ্যা যা এখনো গোল্ডেন ছুফি সেন্টার কর্তৃক আজও প্রকাশিত হয়ে থাকে।
দীক্ষাগুরু ১৯৬৬ সালে মৃত্যু বরণ করলে ইরিনা ইংল্যান্ডে ফিরে লন্ডনের উত্তরাঞ্চলে ছুফি সাধনার একটি সঙ্ঘ প্রতিষ্ঠা করেন। পর্যায়ক্রমে এ সঙ্ঘটি ইরোপ ও আমেরীকাতে বিস্তৃতি লাভ করে। লিইউল্যান ভোগেন লী-কে স্থলাভিষিক্ত করে ইরিনা তোইদি ১৯৯২ সালে অবসর গ্রহণ করেন।
মৃত্যু
তিনি ১৯৯৯ খৃষ্টাব্দের আগস্ট মাসে মৃত্যু বরণ করেন।
মার্টা এস্ট্রাডা
মার্টা এস্ট্রাডা মিয়ারেস (জন্ম ১৯৪৬) হলেন একজন কাতালান গবেষক, তাঁর কর্মজীবন সমুদ্রবিজ্ঞান এবং সামুদ্রিক জীববিজ্ঞানের সঙ্গে যুক্ত। তাঁর সবচেয়ে বিশিষ্ট গবেষণাগুলি শৈবাল এবং ফাইটোপ্ল্যাঙ্কটনের শারীরবৃত্তীয় বৈশিষ্ট্য এবং পরিবেশগত প্রভাবের উপর ভিত্তি করে লিখিত।
কর্মজীবন
মার্টা এস্ট্রাডা ছিলেন দুই অপেশাদার প্রত্নতাত্ত্বিকের কন্যা। তিনি গ্রানোলারে জন্মগ্রহণ করেছিলেন, সেখানে তিনি শহরের পাবলিক প্রাথমিক বিদ্যালয়ে পড়াশোনা শুরু করেছিলেন। পরে তিনি বার্সেলোনায় চলে যান, যেখানে তিনি ইনস্টিটিউট ভার্দাগুয়েরে শিক্ষা গ্রহণ করেন। তিনি বার্সেলোনা বিশ্ববিদ্যালয় থেকে জীববিজ্ঞান (১৯৬৮) এবং মেডিসিন ও সার্জারি (১৯৭০) উভয় ক্ষেত্রে সাম্মানিক (অনার্স) স্নাতক হন। তাঁর শিক্ষাগত রেকর্ড ছিল অত্যন্ত উজ্জ্বল। অধ্যয়ন শেষে, ১৯৬৯ সালে, তিনি তাঁর বিএসসি ডিগ্রির জন্য সবচেয়ে অসামান্য স্নাতক হিসেবে পুরস্কার পান, এর সঙ্গে পেয়েছিলেন জাতীয় স্নাতক পুরস্কার এবং স্প্যানিশ পুরস্কার 'লিয়াক ডে '। শিক্ষা, বিজ্ঞান এবং গবেষণা ক্ষেত্রে শ্রেষ্ঠত্বের জন্য তিনি পেয়েছিলেন স্প্যানীয় পুরস্কার অর্ডে সিভিল ডি'আলফানোস এক্স এল সাভি। তার আগে, ১৯৬৮ সালে, তিনি রামন মার্গালেফ লোপেজ এবং ইনস্টিটিউট অফ ফিশারী রিসার্চের (আইআইপি) তত্ত্বাবধানে একটি গবেষণামূলক প্রবন্ধ (ডক্টরাল থিসিস) বিকাশের জন্য একটি বৃত্তি পেয়েছিলেন। এটি তিনি ১৯৭৬ সালে একটি অসম মাধ্যমে জলজ প্রাণীর জনসংখ্যার অধ্যয়ন শিরোনামে সম্পূর্ণ করেছিলেন। ফলস্বরূপ, তিনি বার্সেলোনা বিশ্ববিদ্যালয় থেকে সবচেয়ে অসামান্য ডক্টরাল থিসিসের জন্য একটি পুরস্কার সহ জীববিজ্ঞানে ডক্টর হিসাবে স্নাতক হন।
সমান্তরালভাবে, ৬০ এর দশকের শেষের দিকে, গবেষণা জাহাজ কর্নাইড ডি সাভেড্রার বৈজ্ঞানিক দলের অংশ ছিলেন এস্ট্রাডা। এই জাহাজটি স্প্যানিশ সমুদ্রবিজ্ঞান গবেষণার অগ্রগতির জন্য অত্যন্ত প্রাসঙ্গিক ছিল। সেখানে তাঁর ভূমিকার মধ্যে ছিল জাহাজস্থিত কম্পিউটারের নিয়ন্ত্রণ, ক্লোরোফিল ও প্রাথমিক উৎপাদনের বৈশিষ্ট্যপ্রদান এবং তাপমাত্রা, লবণাক্ততা ও পুষ্টির তথ্যের নথি রাখা। ১৯৭১ সালে, তিনি আইআইপি (বর্তমানে মেরিন সায়েন্স ইনস্টিটিউট, আইসিএম-সিএসআইসি) তে বৈজ্ঞানিক সহযোগীর পদ লাভ করেন। উডস হোল ওশানোগ্রাফিক ইনস্টিটিউশনে এবং কোস্টা-রিকান গবেষণা জাহাজ থম্পসন এ ছয় মাস থাকার পর তিনি ১৯৭২ সালে পদটি গ্রহণ করেন।  এই গবেষণাকালে মার্কিন যুক্তরাষ্ট্রে থাকার ফলে তাঁর ডক্টরাল থিসিস গবেষণাকে প্রসারিত করার উদ্দেশ্যে ইন্টারন্যাশনাল এডুকেশন ইনস্টিটিউট তাঁকে বিশেষ বৃত্তির দিয়েছিল।
৭০ এর দশকের মাঝামাঝি, মার্টা এস্ট্রাডা ফাইটোপ্ল্যাঙ্কটন এবং ক্ষতিকারক শেওলার সংখ্যাবৃদ্ধির বাস্তুবিজ্ঞানে তাঁর বিশেষীকরণ শুরু করেছিলেন। সেখান থেকে তিনি তাদের প্রস্ফুটিত হওয়া নিয়ন্ত্রণ করার প্রক্রিয়ার উপায় খুঁজে বার করেছিলেন।  তিনি মার্কিন যুক্তরাষ্ট্র থেকে দুটি অসামান্য মহাসাগরীয় প্রোগ্রামে অংশ নিয়েছিলেন, সেগুলি হল উপকূলীয় আপওয়েলিং ইকোসিস্টেম অ্যানালাইসিস (সিইউইএ) এবং অর্গানাইজেশন অফ পারসিস্টেন্ট আপওয়েলিং স্ট্রাকচারস (ওপিইউএস)। তিনি গবেষকদের এবং  আইআইপি এবং ওয়াশিংটন বিশ্ববিদ্যালয়ের সহযোগী হিসেবে ক্যালিফোর্নিয়া, পেরু, কোস্টারিকা, উত্তর-পূর্ব আফ্রিকায় অভিযান করেছিলেন। এই সময়ে, তিনি ফাইটোপ্ল্যাঙ্কটনের উৎপাদনশীলতা এবং বায়োমাস, নাইট্রেটের ব্যবহার এবং প্রাকৃতিক গঠনের উপর ব্যাপক গবেষণা করেন।
পরবর্তীতে, তিনি ফাইটোপ্ল্যাঙ্কটন এবং বৈশ্বিক সামুদ্রিক বাস্তুবিজ্ঞানের সাথে এর যোগাযোগ সম্পর্কে নিজের গবেষণাকে অগ্রসর করেন। তিনি ভূমধ্যসাগর এবং আটলান্টিক, আর্কটিক এবং অ্যান্টার্কটিক মহাসাগরে একাধিক সমুদ্রবিজ্ঞান অভিযানে অংশ নিয়েছিলেন। ১৯৮৪ সালে, তিনি অ্যান্টোনি ব্যালেস্টার নোল্লা পরিচালিত আর্জেন্টিনীয় আলমিরান্তে ইরিজারের বোর্ডে জোসেফিনা কাস্টেলভি পিউল্যাচের সাথে অ্যান্টার্কটিক মহাসাগরে একটি অভিযান ভাগ নেন। এই অভিযানের সময়, মার্টা এস্ট্রাডা এবং জোসেফিনা ক্যাসেলভি প্রথম স্প্যানীয় হিসেবে অ্যান্টার্কটিকায় পা রাখেন। ৮০-এর দশকে, এস্ট্রাডাকে মেরিন সায়েন্সেস ইনস্টিটিউটের (আইসিঅএম-সিএসআইসি) মেরিন বায়োলজি অ্যান্ড ওশানোগ্রাফি বিভাগের প্রধান মনোনীত করা হয়, ১৯৯৫ থেকে ১৯৯৭ সাল পর্যন্ত তিনি ইনস্টিটিউটের পরিচালক হন